Александър Пушкин
Не питай ти, защо сам на забава…

Превод от руски: Борис Младенов-Young, 2011

chitanka.info

Не питай ти, защо сам на забава,

обзет от мрачни мисли съм унил

и в моя взор умора надделява,

защо животът веч не ми е мил!

Не питай ти, защо с душа ранима,

на любовта разлюбих вкуса благ

и не наричам никоя любима —

ако си любил, не ще любиш пак!

За втори път не ще изпиташ щастие,

друг миг блажен не ти е отреден:

от младостта с моментно сладострастие

ще се събудиш с дух изпепелен.

А. С. Пушкин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.